Kolumnist Roland Tõnisson kirjutab, et kaua rahus elanud eurooplased ei oska enam reageerida ei kallaletungile ega sissetungile. Ometi sisendaks kodanikesse kindlustunnet, kui Eesti Vabariik peaks lugu iseendast ja oma kodanikest, kontrolliks tegelasi, kes tema territooriumile siseneda soovivad, ega kummardaks silmini Brüsseli emissaride ees, kes talle ukaase toovad.
#000002
Viimased kolm põlvkonda on Euroopa mandril saanud elada ilma kuumade konfliktideta. Jugoslaavia rahvaste sõda üksteisega oli muidugi erand. Venemaa sõjakäik Ukraina vastu samuti. Vana hea Lääne-Euroopa on see-eest nautinud rahupõlve ning ei ole sakslased nottinud prantslasi ega inglased iirlasi. Hollandlastel pole hispaanlastega olnud teist muret peale siesta ajal suletud kohvikute ning korsiklaste seast ei ole teps mitte sirgunud uut Napoleoni, vaid sealsetel randadel on ilma igasuguse hirmuta puhkamas saanud käia. Seitsekümmend aastat rahu on olnud üks ütlemata ilus aeg. Sellist ei ole vist Euroopas kunagi olnudki.
#000003
Loomulikult kasutatakse siin kurjas maailmas ära usaldavaid inimesi. Riigi ülesanne on kaitsta naiivseid inimesi kurikaelte eest. Kui riik seda ei tee, kaotab see ühiskond ja rahvas peagi oma positsiooni ning lugupidamise üldsuse silmis. Euroopa suutlikkust end kehtestada on pandud proovile juba pikemat aega ning siiani ei ole veel näha olnud, et pahatahtlikkust oleks suudetud mingilgi moel ohjeldada. Ja meie Euroopa on praegu valeliku, illegaalse rahvasterännu sihtmärk. Kui vanas Roomas anti endale lõpuks aru, et nüüd on riik mokas ja peab hakkama barbaritega koostööd tegema, siis meie elame veel selles faasis, kus heietatakse totraid unistusi: "Jääme lootma, et ehk ei lähe see asi hullemaks."
#000006
Dotsent ja kooli vanemarst Josef Milerad kirjutab Rootsis ilmuvas Arstilehes ehk Läkartidningenis, et vanusetestid ei ole mingilgi moel ebaeetilised. Käivad ju kõik Rootsi õpilased terviseuuringutel, kus antakse hinnang lapse tervise arengule. Immigrantidest laste puhul on aga sellele olulisele faktorile hakatud lähenema teisel moel.
#000008
Milerad kirjutab, et kooliarstid puutuvad iga päev kokku migrantidega, kes on kindlasti oma väidetavast vanusest palju vanemad.
#000009
Lääne-Euroopa on kaotanud oma usutavuse, sest ta ei järgi reegleid. Illegaalsed immigrandid on saanud selgeks selle, et Euroopa kardab neid. Kahjuks on 70 rahuaastat teinud eurooplastest lollikesed. Palun seda mitte segi ajada usaldava heatahtlikkusega.
#000013
Oleme elanud rahus ega oska enam reageerida ei kallaletungile ega sissetungile. Võrumaa inimesi ei üllata enam sealkandis ringiliikuvad illegaalid, kes suunduvad edasi parematele jahimaadele. Eesti-Vene piir peab tõesti kinni vaid seenelisi, kes endale probleeme ei soovi. Mina isiklikult tunneksin end kindlamini teades, et Eesti Vabariigiks nimetatav kooslus peab lugu iseendast ja seega ka oma kodanikest. Et ta kontrollib tegelasi, kes sellesse koosluse territooriumile soovivad siseneda ja siia jääda. Et ta ei kummarda pärisorja kombel silmini maha Brüsseli emissaride ees, kes talle ukaase toovad. Arvan, et seda ei ole palju tahetud. Headus ja usaldus on igati kiiduväärt omadused, ent nagu ütles Mahatma Gandhi: "Argus ei ole vägivallatus."
#000015
Rootsi keelas ära Toora põletamise
#000023
Euroopa ägab illegaalse migratsiooni all: Iiri valitsus palub illegaalsetel migrantidel riiki mitte tulla
#000027
Saksa valitsus avaldas esmakordselt vaktsiinide ostu kogusumma
#000029
Eesti tsensuuriroboteid soovib ette valmistada kolm kollektiivi
#000035
Objektiiv.ee on SAPTK uudiste- ja arvamusportaal, mis lähtub eesmärgist kaitsta Eesti kultuurilist järjepidevust ja selle aluseks olevaid konservatiivseid väärtusi. Vaata lisa siit
#000038